Guðrún setti fundinn kl. 17:00 og bauð konur velkomnar . Halldóra kveikti á kertum vináttu , trúmennsku og hjálpsemi og Guðmunda Vala las markmið félagsins . Margret Björk las fundargerð síðasta fundar og Guðrún bauð upp á umræður um fundargerðina . Helga Steinsson kom með eina athugasemd þess efnis að hún situr í Evrópunefnd en ekki Evrópuráðið . Harpa Höskuldsdóttir , gjaldkeri sagði frá að hún hefði ákveðið að setja félagsgjöldin ekki í innheimtu heldur óskaði eftir því að félagar legðu gjaldið inn á reikning Z-deildar . Þetta gerði hún til að spara bankakostnað sem fylgir þegar stofnaður er reikningur í heimabanka . Hún sagði jafnframt frá því að hún hefði þurft að leggjast í mikla vinnu í sumar við að vinna í nýju innheimtukerfi hjá DKG , meðal annars hefði hún þurft að yfirfara öll netföng félaga í Z-deild og leiðrétta því eitthvað hefði verið um að þau hafi ekki verið rétt inn á síðunni . Harpa fór yfir reikninga Z-deildar , gjöld og tekjur en þegar búið er að innheimta og greiða gjöld ársins á Z-deild ca. 22.000 . Rætt var um hvort allt félagsgjaldið ætti / þyrfti að fara til DKG eða hvort deildirnar gætu haldið einhverju eftir . Guðrún tók að sér að kanna málið . Bent var á að sumar deildir leggðu hærra félagsgjald á systur til að eiga í sjóð en Z-deild hefði ákveðið að félagar leggðu inn aukalega þegar á þyrfti að halda eins og gert var í fyrra þegar systur voru beðnar um að leggja inn 2000 . kr . Harpa sagði að ekki hefði allar systur gert það en langflestar . Ákveðið að ekki þyrfti að greiða þetta aukagjald í vetur en Harpa myndi láta vita þegar þess þyrfti , passa þarf upp á að reikningurinn fari ekki í mínus . Rætt var um að nauðsynlegt væri fyrir Z-deild að eiga peninga fyrir t.d. kertum og rósum . Í framhaldi af þeirri umræðu kom upp hugmynd um að deildin keypti nokkrar rauðar silki-rósir en keypti lifandi blóm þegar meira stæði til . Margret tók að sér að kaupa silki-rósir . Guðrún sagði frá framkvæmdaráðsfundi DKG sem haldin var í Reykjavík 12. september 2019 . Þar var líkt og í vor umræða um félagsgjöld og nælur formanna og fyrrverandi formanna . Rætt var um tengslanet DKG og að gera þurfi félagsskapinn sýnilegri . Guðrún sagði frá Vorþingi DKG sem haldið verður 9. maí í Borgarnesi . Þar mun þemað verða ; Horfum inn á við og látum starfið blómstra . Nánari upplýsingar munu koma síðar . Guðrún tekur að sér að fara yfir póstlistann , mikilvægt er að netföng séu rétt skráð til að tryggja að allir fái upplýsingar frá félaginu . Rætt var um félagsskírteini DKG en ekki hafa allar systur fengið slík skírteini . Guðrún og Helga ætla að skoða það mál frekar . Guðrún greindi frá því að stjórnin hafi komið saman 30. ágúst og meðal annars sett saman fundarplan fyrir veturinn . Lagði stjórn fram tillögu um skiptingu í hópa eins og hefð hefur verið fyrir en bað hópa um að setja niður dagsetningar á fundina svo hægt sé að setja niður fundaplan . Lagði Guðrún áherslu á að færa mætti til dagsetningar en ekki ætti að fella niður fund nema ef veður hamlar ferðalögum og þá í samráði við formann . Skiptingin er sem hér segir : 5. febrúar – Hrefna , Rut og Helga Guðmundsdóttir Guðrún minnti á að enn vantar einhverjar myndir af systrum inn á heimasíðuna og bað þær um að senda mynd við fyrsta tækifæri . Margret Björk Björgvinsdóttir var með orð til umhugsunar . Þar sagði hún ferðasögu frá gönguferðum sínum um Jakobsvegi í máli og myndum . Halldóra slökkti á kertunum þremur og Guðrún sleit fundi kl. 18:40 . Að fundi loknum fóru fundarmenn á Tærgesen og borðuðu þar saman súpu og brauð .